วางแผนการเงิน เมื่อไปเที่ยว
เพราะความสนุกในการท่องเที่ยวนั้นเริ่มตั้งแต่การวางแผนเที่ยว การวางแผนที่ดีก็จะช่วยให้การท่องเที่ยวของเราสะดวกสบายมากขึ้น
16 พ.ค. 2560

โดย...สมแขกเพราะความสนุกในการท่องเที่ยวนั้นเริ่มตั้งแต่การวางแผนเที่ยว การวางแผนที่ดีก็จะช่วยให้การท่องเที่ยวของเราสะดวกสบายมากขึ้น สิ่งสำคัญที่จะต้องทำคือทำการบ้านก่อนเที่ยว ไม่ว่าจะเป็นจะเที่ยวต่างจังหวัดหรือต่างประเทศ “เงิน” คือปัจจัยแรกที่เราต้องไม่ลืม เพราะทุกอย่างต้องใช้เงิน ไม่ว่าจะเป็นเรื่องการเดินทาง ที่พัก อาหารการกิน ข้าวของเครื่องใช้และอุปกรณ์ต่างๆ ฯลฯงบประมาณที่เราจะต้องเตรียมสำหรับสิ่งเหล่านี้ ขึ้นอยู่กับจุดหมายและแผนการเที่ยวของแต่ละคน สไตล์การเที่ยวที่ต่างกันการตั้งงบก็ต่างกัน การที่เราวางแผนการเงินสำหรับการเที่ยวที่ดีคือควรแยกการออมสำหรับท่องเที่ยวออกมาต่างหาก ไม่ควรไปรบกวนเงินเก็บหรือเงินที่ใช้ในชีวิตประจำวัน ง่ายๆ คือเที่ยวแล้วไม่ควรเดือดร้อนตัวเองนั่นเองเทคนิคง่ายๆ ในการบริหารจัดการเงินสำหรับนักท่องเที่ยวที่คำนึงถึงเรื่องงบ เช่น- มองหาตั๋วโปรโมชั่นราคาพิเศษ ซึ่งจะเป็นตัวช่วยในการประหยัดค่าใช้จ่ายเรื่องค่าเดินทางไปได้เยอะมาก บางคนมีจุดหมายจากแรงจูงใจโปรโมชั่นของสายการบินเป็นหลัก แต่บางคนมุ่งเป้าที่เส้นทาง แล้วหยอดกระปุกรอโปรโมชั่นของสายการบิน แล้วแต่สไตล์ของแต่ละคน- อย่าลืมตรวจสอบ และสำรองห้องพัก การวางแผนการเดินทางในปัจจุบันสะดวกสบายเพราะห้องพักจำนวนมากสามารถจองทางออนไลน์ได้ ผ่าน Expedia หรือ Booking.com แต่เพื่อความแน่ใจคุณต้องคอนเฟิร์มกับที่พักให้แน่ใจ เพื่อไม่ให้เก้อหากพบว่าไม่มีการจองในระบบ หรือไม่ได้รับการยืนยัน เพื่อให้แน่ใจว่ามีการสำรองห้องพักไว้ ก่อนออกเดินทางจะต้องตรวจสอบการจองทั้งหมดและยืนยันหลักฐานจากอีเมล- วางแผนค่าใช้จ่ายสำหรับตลอดทริป เช่น กำหนดงบประมาณรายวัน ไม่นำบัตรเครดิตไปมากจนเกินไป เพราะมีสิ่งล่อตาล่อใจในการเดินทางแต่ละครั้ง แนะนำว่าให้นำบัตรเดบิตและบัตรเครดิตติดตัวไปอย่างละหนึ่งใบเท่านั้น สถานที่ท่องเที่ยวบางแห่งไม่รับบัตรเดบิต คุณยังสามารถใช้บัตรเครดิตได้ การไม่พกบัตรเครดิตหรือบัตรเงินสดมากจนเกินไป จะลดแรงกระตุ้นการช็อปปิ้งเกินจำเป็นด้วย และอย่าลืมว่าคุณต้องมีเงินสดติดกระเป๋าอยู่บ้าง เผื่อเกิดเหตุการณ์ฉุกเฉินหรือค่าใช้จ่ายที่ไม่คาดคิดการเดินทางควรเป็นวิธีการผ่อนคลายและใช้เวลากับคนที่คุณรัก การวางแผนที่ดีด้านการเงินนำไปสู่ข้อผิดพลาดในการเดินทางและปิดประตูเรื่องความปวดหัวเรื่องงบประมาณที่บานปลาย เพราะถ้าไปเที่ยวสนุกแค่หนึ่งอาทิตย์ แต่ต้องมารับภาระจ่ายค่าบัตรเครดิตจากการรูดเกินลิมิต คงจะเครียดน่าดู